
  Bala zürafə və günəş  
 
 Müəllif: Phạm Thu Thùy 
 
 İllüstrator: Phạm Thu Thùy 
 
 Tərcümə etdi: Günay Əhmədli 
 
 
 
 
 
 
 
 
 
 
 
 
 
 
 
 
 
 Bala zürafə anası ilə birlikdə kiçik bir evdə yaşayır. 
 
 
 
 
 
 
 
 
 
 
 
 
 
 
 
 O, ana zürafəni çox sevir! 
 
 
 
 
 
 
 
 
 
 
 
 
 
 
 
 Ana zürafə bir portağal bağçasında işləyir. 
 
 
 
 
 
 
 
 
 
 
 
 
 
 
 
 Portağalları daha sonra ayının çörəkçixanasında mürəbbə hazırlamaq üçün istifadə edirlər. 
 
 
 
 
 
 
 
 
 
 
 
 
 
 
 
 
 
 Ana zürafə günəşin altında çox işləyir. 
 
 
 
 
 
 
 
 
 
 
 
 
 
 
 
 
 
 Bala zürafə anasına kömək etmək qərarına gəlir. 
 
 
 
 Bala zürafə stol və stulları toplayır. 
 
 O, stol və stulları bir-birinin üzərinə yığır. 
 
 
 
 
 
 Bir stul, sonra bir stol. Bir stul, sonra bir stol. 
 
 
 
 O dırmaşmağa başlayır. 
 
 Get-gedə daha da hündürə qalxır. 
 
 
 
 
 
 
 
 
 
 
 
 
 
 
 
 Nəhayət ki, günəşə çatır. 
 
 
 
 Əladır! Günəş eyni ilə portağala bənzəyir. 
 
 
 
 
 
 
 
 
 
 
 
 
 
 
 
 
 
 Bala zürafə yeni bir şey fikirləşir. O, ağzını böyük açır. 
 
 
 
 Ola bilməz! 
 
 
 
 Nə oldu? 
 
 Ana zürafə və ayı heç nə görə bilmirlər. 
 
 
 
 
 
 Heç kim heç bir şey görmür. 
 
 Bayquşlar isə yaman sevinir. Onlar qaranlığı sevirlər! 
 
 
 
 Bəs işıq hara getdi? 
 
 
 
 
 
 
 
 
 
 
 
 
 
 
 
 
 
 
 
 Bala zürafə günəşi yedi. 
 
 
 
 
 
 
 
 
 
 
 
 
 
 
 
 Onun mədəsi yanır və onu ağlamaq tutur. 
 
 
 
 Ayı dayı onun səsini eşidir və qaçaraq gəlir. 
 
 
 
 
 
 
 
 
 
 
 
 
 
 
 
 
 
 
 
 
 
 Bala zürafə ona hər şeyi danışır. 
 
 
 
 
 
 
 
 
 
 
 
 
 
 Ayı dayı deyir: "Narahat olma. Mən sənə kömək edərəm". 
 
 
 
 Onlar birlikdə böyük bir çörək dilimi hazırlayırlar. 
 
 Ayı dayı bala zürafəyə deyir ki, çörəyi mədəsindəki alovla bişirsin. 
 
 
 
 Bala zürafə üfürür. Əla! İndi o daha yaxşı hiss edir! 
 
 
 
 
 
 
 
 
 
 
 
 
 
 
 
 
 
 Bişmiş çörək hündürə qalxır və uçur. 
 
 
 
 O hara gedir? 
 
 
 
 
 
 
 
 
 
 
 
 
 
 
 
 Bala zürafə hələ də qəmgindir. Ana zürafəyə hələ də istidir. 
 
 
 
 Anasına hədiyyə verməsi üçün ayı ona bir çətir verir. 
 
 
 
 Ura! Daha ana zürafəyə əvvəlki kimi isti olmayacaq. 
 
 
 
 
 
 
 
 
 
 
 
 
 
 
 
 
 
 
 
 Bəs çörək hara getdi? 
 
 
 
 Daha yaxından bax! Görəcəksən ki, günəş elə böyük bir çörəyə oxşayır! 

 Bala zürafə və günəş (Azərbaycan dili) 
 
 Ana zürafə gün uzunu portağal bağçasında qızmar günəşin altında tərləyərək işləyir. Bala zürafə anasına rahatlıq yaratmaq üçün nə isə etmək istəyir. O bir plan qurur. O, günəşi yox edəcək! 
 
 Bu kitab tanış sözləri sərbəst və yeni sözləri kömək vasitəsiylə oxuyan uşaqlar üçündür. 
 
 Pratham Kitabları rəqəmsallaşmaqla çoxdilli uşaq hekayələri aləmində tamamilə yeni bir fəsil yaradır. Uşaqlar, müəlliflər, illüstratorlar və naşirləri birləşdirir. Müəllim və tərcüməçiləri bir yerə toplayır. Məqsəd Hindistan və dünyada yaşayan bütün uşaqlar üçün açıq lisenziyalı çoxdilli hekayələrin zəngin bazasını yaratmaqdır. Bizim unikal onlayn platformamız olan StoryWeaver uşaqlar, valideynlər, müəllimlər və kitabxanaçıların yaradıcılıqla məşğul ola biləcəyi bir meydançadır. Gəlin hər bir uşağın kitab oxuya bilməsi üçün birlikdə çalışaq!content/7b59468f8e1c4d30f2db3357cd53aceb.jpg

